Legal Document

Category: 21

Text:
138. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 614 της 21 Σεπτ./5 Οκτ. 1982 (ΦΕΚ Α' 123) Για τις Σχολικές Μονάδες Εναλλασσόμενης Μέσης Τεχνικής και Επαγγελματικής Εκπαιδεύσεως. Έχοντας υπόψη: 1.Τις διατάξεις των άρθρ. 1 παρ. 5, 6 παρ. 2, 9 παρ. 2 και 12 παρ. 1 του Ν. 576/77 "περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως". 2.Τις υπ' αριθ. 19, 20, 21, 22 και 23/82 πράξεις του ΚΕΜΕ. 3.Την υπ' αριθμ. 663/1982 γνωμοδότηση του Συμβουλίου της Επικρατείας με πρόταση των Υπουργών Εθνικής Παιδείας και Θρησκευμάτων και Εργασίας, αποφασίζουμε: Άρθρο 1. Ίδρυση-Πρόγραμμα Σπουδών. 1.Ιδρύονται Σχολικές Μονάδες Εναλλασσομένης Μέσης Τεχνικής και Επαγγελματικής Εκπαίδευσης. Α)Τεχνική και Επαγγελματική Σχολή Εναλλασσομένης Εκπαίδευσης στο ΚΕΤΕ Βόλου, Τμήμα Μηχανολογικό με κατευθύνσεις: 1.Συνήρηση Μηχανημάτων Βιομηχανίας Αυτοκινήτων. 2.Επισκευή μεταλλικών μερών αυτοκινήτων. 3.Βαφή αυτοκινήτων. 4.Διακόσμηση αυτοκινήτων. 5.Συναρμολόγηση αυτοκινήτων. Ως επιλεγόμενος χώρος εργασίας για το πρακτικό μέρος άσκησης των μαθητευομένων θα είναι ο χώρος του εργοστασίου αυτοκινήτων "ΤΕΟΚΑΡ" 32.Ε.α.136-138 Τεχνικές και Επαγγελματικές Σχολές Μέσης Εκπαίδευσης Β)Τεχνικό και Επαγγελματικό Λύκειο Ναυτικής κατεύθυνσης Εναλλασσομένης Εκπαίδευσης Σύμης με τμήματα: 1.Μηχανικών μηχανής πλοίων. 2.Ηλεκτρολόγων πλοίων. 3.Μηχανικών καταστρώματος και συστημάτων φορτοεκφορτώσεως. 4.Ηλεκτρονικών πλοίων. 5.Πλοιάρχων Εμπορικού Ναυτικού. Ως επιλεγόμενος χώρος εργασίας για το πρακτικό μέρος της άσκησης των μαθητευομένων θα είναι οι χώροι και τα πλοία της Ναυτιλιακής Εταιρείας Σύμης (Α.Ν.Ε.Σ.) καθώς και Ναυτιλιακών Εταιρειών των Δωδεκανήσων. Η παρακολούθηση είναι ημερησία. Η φοίτηση είναι τριετής για τη πρώτη και τετραετής για τη δεύτερη σχολική μονάδα. Μέρος των πρακτικών ασκήσεων πραγματοποιείται σε ειδικά επιλεγόμενους εργασιακούς χώρους. 2.Μεταξύ των εργοδοτών και του Δ/ντού της αντίστοιχης σχολικής μονάδας υπογράφεται σύμβαση ο τύπος της οποίας ορίζεται στο άρθρ. 6 παρ. β του παρόντος Προεδρικού Διατάγματος. 3.Τα προγράμματα σπουδών καθορίζονται με αποφάσεις του Υπουργού Εθνικής Παιδείας και Θρησκευμάτων. Ο χρόνος της θεωρητικής διδασκαλίας στη Σχολή δεν μπορεί να είναι ολιγώτερος του 25% του συνόλου του εκπαιδευτικού χρόνου που κατανέμεται σε 2 ημέρες την εβδομάδα θεωρητική διδασκαλία και 3 ημέρες την εβδομάδα πρακτική άσκηση στην Επιχείρηση. Άρθρο 2. Σχολικό έτος-Διδακτικό έτος Εξάμηνα σπουδών. 1.Το Σχολικό έτος για τις Σχολικές Μονάδες της παρ. 1 του άρθρου 1 του Δ/τος αυτού αρχίζει από την 1η Σεπτεμβρίου και λήγει στις 31 Αυγούστου του επομένου έτους. 2.Η φοίτηση των μαθητευομένων διαρκεί έξι (6) εξάμηνα προκειμένου περί Σχολής και οκτώ (8) εξάμηνα προκειμένου περί Λυκείου. Τα εξάμηνα αυτά καλούνται εξάμηνα σπουδών. 3.Η διδασκαλία των μαθημάτων διεξάγεται κατά τα δύο διδακτικά εξάμηνα που περιλαμβάνονται στο διδακτικό έτος ήτοι το χειμερινό και το θερινό εξάμηνο. Το διδακτικό έτος αρχίζει στις 21 Σεπτεμβρίου και λήγει στις 15 Ιουνίου. α)Η διδασκαλία των μαθημάτων του χειμερινού εξαμήνου αρχίζει στις 21 Σεπτεμβρίου και λήγει στις 5 Φεβρουαρίου. Κατά το εξάμηνο αυτό διεξάγεται η διδασκαλία των Α, Γ, Ε και Ζ εξαμήνων. β)Το θερινό εξάμηνο αρχίζει στις 6 Φεβρουαρίου και λήγει στις 5 Ιουνίου. Κατά το εξάμηνο αυτό διεξάγεται η διδασκαλία των Β, Δ και ΣΤ και Η εξαμήνων. 4.Οι εξετάσεις διενεργούνται στις ακόλουθες χρονικές περιόδους που καλούνται εξεταστικές περίοδοι. α)Εξεταστική περίοδος Σεπτεμβρίου, που αρχίζει στην 1η Σεπτεμβρίου και λήγει στις 20 του ίδιου μήνα. β)Εξεταστική περίοδος Ιουνίου, που αρχίζει στις 5 Ιουνίου και λήγει στις 15 του ίδιου μήνα. γ)Εξεταστική περίοδος Φεβρουαρίου για την περίπτωση που υπάρχουν εξαμηνιαία μαθήματα χειμερινού εξαμήνου, που αρχίζει στις 6 Φεβρουαρίου και διαρκεί τόσες μέρες όσες και τα μαθήματα αυτά. 5.Κατά την διάρκεια του διδακτικού έτους οι μαθητευόμενοι εργάζονται και παρακολουθούν τη θεωρητική διδασκαλία στο σχολείο εναλλακτικά. Εργάζονται στον επιλεγόμενο χώρο εργασίας και επί δύο (2) ημέρες την εβδομάδα (5 ημερών) παρακολουθούν τη θεωρητική διδασκαλία στο σχολείο (εκτός της περιόδου του Α εξαμήνου όπου δεν εργάζονται αλλά αποκλειστικά φοιτούν στο σχολείο). 6.Τις ημέρες κατά τις οποίες εργάζονται δεν φοιτούν. 7.Η διάρκεια της εργασίας στον επιλεγόμενο χώρο δεν περιορίζεται μόνο στη διάρκεια του διδακτικού έτους αλλά διαρκεί ολόκληρο το χρόνο οι δε μαθητευόμενοι δικαιούνται ένα μήνα άδεια κατά τη διάρκεια των θερινών διακοπών και πρόσθετη άδεια κατά τις προαγωγικές και απολυτήριες εξετάσεις με αποδοχές, σύμφωνα με τις σχετικές ρυθμίσεις του Υπουργείου Εργασίας. Οι αποδοχές για την άδεια που χορηγείται στις εξετάσεις καταβάλλονται από τον Ο.Α.Ε.Δ. και όχι από τον εργοδότη. 8.Μετά την λήξη του διδακτικού έτους οι μαθητευόμενοι συνεχίζουν την πρακτική άσκηση την Επιχείρηση επί 5 ημέρες την εβδομάδα. Άρθρο 3. Μαθητευόμενοι - Εργοδότες. 1.Η επιλογή των μαθητευομένων θα γίνεται από το Διευθυντή της Σχολής σε συνεργασία με τους Συμβούλους Επαγγελματικού Προσανατολισμού του Ο.Α.Ε.Δ. και τον εργοδότη. Οι μαθητευόμενοι ή οι κηδεμόνες τους (εφόσον είναι ανήλικοι) υπογράφουν με τους εργοδότες τους σύμβαση εργασίας εναλλασσόμενης εκπαίδευσης, ο τύπος της οποίας ορίζεται στο άρθρο 6 παρ. γ αυτού του Διατάγματος. 2.Οι μαθητευόμενοι δικαιούνται από τον εργοδότη τους αμοιβή ίση κατά εξάμηνα πρακτικής άσκησης με εκείνη που δικαιούνται, σύμφωνα με τις διατάξεις που ισχύουν κάθε φορά, οι μαθητευόμενοι των αντιστοίχων εξαμήνων Μαθητείας των Σχολών Μαθητείας του Ο.Α.Ε.Δ. 3.Η κατά την προηγούμενη παράγραφο προοδευτική μισθολογική προαγωγή των μαθητευομένων γίνεται αυτοδικαίως κατά την λήξη των εξαμήνων πρακτικής άσκησης, εκτός αν προβάλλονται αντιρρήσεις από μέρους της επιχείρησης ως προς τη πρόοδο, το ενδιαφέρον και την ικανότητα των μαθητευομένων για προαγωγή, οπότε ενεργείται εξέταση αυτού από την επιχείρηση με την παρουσία εκπροσώπων της Σχολής. 4.Η κατά εξάμηνο πρακτικής άσκησης εξέταση των μαθητευομένων μπορεί να πραγματοποιείται επίσης όταν η Σχολή κρίνει σκόπιμο για τον καλύτερο έλεγχο της προόδου αυτών στην πράξη. 5.Εάν από τις παραπάνω εξετάσεις διαπιστωθεί έλλειψη ενδιαφέροντος ή ικανότητος του μαθητευομένου για εκμάθηση, αυτός κρίνεται στάσιμος στο ίδιο εξάμηνο πρακτικής άσκησης και δεν προάγεται μισθολογικώς. 6.Ο μαθητευόμενος που θα κριθεί στάσιμος εφόσον σημειώνει ανάλογη βελτίωση, η οποία θα διαπιστώνεται, με εξέταση κατά το τέλος του εξαμήνου πρακτικής άσκησης που ακολουθεί, μπορεί να προαχθεί μισθολογικώς κατά δύο εξάμηνα. 7.Ο μαθητευόμενος που θα κριθεί στάσιμος σε δύο συνεχή εξάμηνα σπουδών ή άσκησης αποβάλλει την ιδιότητα του μαθητευομένου, οπότε ακυρώνεται η σύμβαση εργασίας εναλλασσομένης εκπαίδευσης και διαγράφεται από την τεχνική σχολή. Ούτος δύναται να υποβάλλει αίτηση στο Συμβούλιο Τεχνικής και Επαγγελματικής Εκπαίδευσης του Υ.Π.Ε.Π.Θ. και καταταγεί σε εξάμηνο Τεχνικής και Επαγγελματικής Σχολής. 8.Οι μαθητευόμενοι εξασφαλίζονται για τους κινδύνους ατυχήματος και ασθένειας, σύμφωνα με υπουργικές αποφάσεις που εκδίδονται κατά εξουσιοδότηση του άρθρου 2 του Ν. 576/77 "περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως". 9.Οι εργοδότες υποχρεούνται να διαθέτουν το απαιτούμενο προσωπικό για την άσκηση των μαθητών και να εφαρμόζουν το πρόγραμμα. Επίσης υποχρεούνται να δέχονται το εποπτικό προσωπικό του Υπουργείου Παιδείας και να συνεργάζονται μ' αυτό. 10.Οι εργοδότες συντάσσουν έκθεση για την απόδοση των μαθητευομένων κατά την διάρκεια της εργασίας τους. Άρθρο 4. Εποπτεία. 1.Η εποπτεία της προόδου των μαθητευομένων στην  εργασία και της τηρήσεως του όλου εκπαιδευτικού προγράμματος  στον  επιλεγόμενο  εργασιακό  χώρο  ασκείται τουλάχι(Αντί για τη σελ. 444,861(α) Σελ. 444,861(β) Τεύχος Ε73-Σελ. 111 Τεχνικές και Επαγγελματικές Σχολές Μέσης Εκπαίδευσης 32.Ε.α.138 στο μία φορά τον μήνα από εκπαιδευτικούς λειτουργούς που ορίζονται από τον οικείο Γενικό Επιθεωρητή ή εξουσιοδοτημένου απ' αυτόν εκπαιδευτικού για τη πορεία του προγράμματος. 2.Οι επόπτες αυτοί συνυπογράφουν την έκθεση επιδόσεως των μαθητευομένων στην εργασία. 3.Η πρακτική άσκηση θεωρείται επιτυχής αν θεωρηθεί ικανοποιητική η εργασία του μαθητευομένου ενώ για την επίδοση-προαγωγή κλπ. των μαθητευομένων στο σχολείο ισχύουν οι κείμενες διατάξεις. Άρθρο 5. Φοίτηση μαθητευομένων. Για το χαρακτηρισμό της φοιτήσεως των μαθητευομένων στο σχολείο ισχύουν για κάθε περίπτωση το τρίτο των ορίων που αναφέρονται στο άρθρο 27 του Π.Δ/τος 294/79 (ανωτ. αριθ. 119) και το Π.Δ. 935/79 (ανωτ. αριθ. 126) όπως τροποποιήθηκαν με το Π.Δ. 952/80 (ανωτ. αριθ. 128). Άρθρο 6. α)Για τα θέματα που δεν ρυθμίζονται με τις διατάξεις του παρόντος Π.Δ/τος ισχύουν ανάλογα οι διατάξεις των Π.Δ/των 294/79, 935/79 και 952/80. β)Η σύμβαση που υπογράφεται μεταξύ του Διευθυντού της αντίστοιχης Σχολικής μονάδας του εργοδότη έχει ως εξής: ΠΑΡΑΡΤΗΜΑ Α' ΣΥΜΒΑΣΗ ΕΚΠΑΙΔΕΥΣΗΣ ΣΤΗΝ  ΕΠΙΧΕΙΡΗΣΗ ΓΙΑ ΜΑΘΗΤΕΣ  ΕΝΑΛΛΑΣΣΟΜΕΝΗΣ ΕΚΠΑΙΔΕΥΣΗΣ. Σύμφωνα με τις διατάξεις του Π.Δ/τος: "Σχολικές μονάδες Εναλλασσόμενης Μέσης Τεχνικής και Επαγγελματικής Εκπαίδευσης" (ΦΕΚ ..), σήμερα ................. μεταξύ των α).............................. Δ/ντή, της Σχολής................ και β).........................., Εκπροσώπου της Επιχειρήσεως............................., συνάπτεται αυτή η σύμβαση εκπαίδευσης των μαθητών της Σχολής εναλλασσόμενης εκπαίδευσης .................... στην Επιχείρηση......................... με τους παρακάτω όρους. 1.Η Σύμβαση αυτή θα διαρκέσει 5 (ή 7) εξάμηνα πρακτικής άσκησης με δικαίωμα παράτασης για 1 εξάμηνο ακόμη, προκειμένου να εκπαιδευτούν τυχόν απορριφθέντες σε προηγούμενα εξάμηνα. 2.Ο Διευθυντής της Σχολής είναι υποχρεωμένος πριν την έναρξη κάθε σχολικού έτους να θέτει υπόψη της Επιχείρησης το εγκεκριμένο πρόγραμμα σπουδών και να συμφωνεί μαζί της για τις λεπτομέρειες του προγράμματος πρακτικών μαθημάτων και ασκήσεων, που γίνονται στην Επιχείρηση. 3.Η Επιχείρηση είναι υποχρεωμένη: α)Να εφαρμόζει το εγκεκριμένο πρόγραμμα σπουδών, που συμπεριλαμβάνει και τις λεπτομέρειες προγράμματος πρακτικών μαθημάτων και ασκήσεων, που γίνονται στην Επιχείρηση. Σελ. 444,862(β) Τεύχος Ε73-Σελ. 112 β)Να διαθέτει για την απαιτούμενη από το πρόγραμμα χρονική διάρκεια το απαραίτητο προσωπικό και τις κατάλληλες εγκαταστάσεις για την εφαρμογή του προγράμματος σπουδών. γ)Να δέχεται το εποπτικό προσωπικό του Υπουργείου Παιδείας για τον έλεγχο της εφαρμογής του προγράμματος και να συνεργάζεται με αυτό για την βελτίωση των σπουδών και της πρακτικής άσκησης καθώς και για την κρίση της απόδοσης της πρακτικής άσκησης των μαθητευομένων, για την οποία και συντάσσει έκθεση κατά εξάμηνο. δ)Να τηρεί τους αυστηρότερους όρους ασφάλειας και προστασίας των μαθητευομένων, που προβλέπονται από τις κείμενες διατάξεις για την ασφάλεια των εργαζομένων. γ)Η σύμβαση που υπογράφεται μεταξύ των μαθητευομένων ή των κηδεμόνων τους και του εργοδότη έχει ως εξής: ΠΑΡΑΡΤΗΜΑ Β' ΣΥΜΒΑΣΗ ΕΡΓΑΣΙΑΣ ΕΝΑΛΛΑΣΣΟΜΕΝΗΣ  ΕΚΠΑΙΔΕΥΣΗΣ Σύμφωνα με τις διατάξεις του Π.Δ/τος .............. "για τις Σχολικές μονάδες Εναλλασσόμενης Μέσης Τεχνικής και Επαγγελματικής Εκπαίδευσης" (ΦΕΚ ..........), σήμερα ....................... μεταξύ των: α)............................εκπροσώπου της επιχειρήσεως ................................... αποκαλουμένου στο εξής "εργοδότης" και β)...................................... μαθητή της Σχολής ............................... αποκαλουμένου...................... στο εξής "μαθητευόμενος" ή γ)................................. κηδεμόνα του ανωτέρω μαθητή, συνάπτεται η ειδική αυτή σύμβαση εργασίας, με τη οποία ο εργοδότης αναλαμβάνει την υποχρέωση να απασχολεί, τον μαθητευόμενο και να του παρέχει πρακτική εκπαίδευση, σύμφωνα με το πρόγραμμα της Σχολής του, σε θέματα της ειδικότητας του .......................... με τους κατωτέρω όρους: 1.Η σύμβαση αυτή θα διαρκέσει, κατ' αρχήν, μέχρι την ........................ και θα διακρίνεται σε ................... εξάμηνα πρακτικής άσκησης, που θα λήγουν την 5 Φεβρουαρίου και 31 Αυγούστου κάθε έτους. 2.Εφόσον ο μαθητευόμενος περατώσει με επιτυχία την εκπαίδευσή του κατά την εξεταστική περίοδο Ιουνίου και ακολουθεί το τελευταίο εξάμηνο πρακτικής άσκησης, το τελευταίο αυτό εξάμηνο, πρακτικής άσκησης θεωρείται ότι ολοκληρώνεται την ................. οπότε λήγει αυτοδικαίως και η ισχύς της ειδικής αυτής σύμβασης. 3.Για την απασχόληση αυτή ο εργοδότης θα καταβάλλει στον μαθητευόμενο αποδοχές, που θα ορίζονται για κάθε εξάμηνο πρακτικής άσκησης με αποφάσεις του Υπουργού Εργασίας. 4.Η ασφάλιση του μαθητευόμενου για τους κινδύνους υγείας και ατυχημάτων θα βαρύνει το Υπουργείο Παιδείας και όχι τον εργοδότη. 32.Ε.α.138 Τεχνικές και Επαγγελματικές Σχολές Μέσης Εκπαίδευσης 5.Κατά την διάρκεια της σύμβασης αυτής ο εργοδότης θα χορηγεί στο μαθητευόμενο τις κανονικές άδειες μισθωτών και τις άδειες για συμμετοχή στις εξετάσεις, που προβλέπονται από τις ισχύουσες διατάξεις. Η κανονική άδεια θα χορηγείται κατά την περίοδο............................................................... 6.Η μισθολογική προαγωγή του μαθητευομένου θα γίνεται αυτοδικαίως την 6 Φεβρουαρίου και την 1 Σεπτεμβρίου κάθε έτους, εκτός αν ο εργοδότης έχει αντιρρήσεις για την επίδοση, το ενδιαφέρον ή την ικανότητα του μαθητευομένου, οπότε θα πρέπει να ζητήσει από τη Σχολή, κατά τις ισχύουσες διατάξεις, τη διενέργεια σχετικής εξέτασης. Εάν κατά την εξέταση αυτή ο μαθητευόμενος κριθεί προακτέος, προάγεται μισθολογικά από την τακτή ημερομηνία προαγωγών, ανεξάρτητα από την ημερομηνία της εξετάσεως, ενώ αν κριθεί μη προακτέος δεν λαμβάνει μισθολογική προαγωγή και επαναλαμβάνει το ίδιο εξάμηνο πρακτικής άσκησης. 7.Αν ο μαθητευόμενος κριθεί μη προακτέος σε ένα εξάμηνο πρακτικής άσκησης και στο τέλος του εξαμήνου που επαναλαμβάνει σημειώσει σημαντική βελτίωση, μπορεί ο ίδιος ή η Σχολή ή ο εργοδότης να ζητήσει την υποβολή του σε σχετική εξέταση, οπότε, σε περίπτωση επιτυχίας, προάγεται εκπαιδευτικά και μισθολογικά κατά δύο (2) εξάμηνα. 8.Η προαγωγή στο β' εξάμηνο πρακτικής άσκησης γίνεται αυτοδικαίως στην πρώτη τακτή ημερομηνία προαγωγών, ανεξάρτητα από την ημερομηνία τοποθετήσεως του μαθητευομένου στον εργοδότη. 9.Σε περίπτωση που ο μαθητευόμενος θα κριθεί μη προακτέος και θα επαναλάβει ένα εξάμηνο πρακτικής άσκησης, παρατείνεται αυτοδικαίως κατά ένα εξάμηνο και η σύμβαση αυτή. 10.Σε περίπτωση που ο μαθητευόμενος θα κριθεί μη προακτέος και δεύτερη φορά χάνει την ιδιότητα του μαθητή της Σχολής του, οπότε λήγει αυτοδικαίως η ισχύς της σύμβασης αυτής και ο μαθητευόμενος αποχωρεί από την επιχείρηση του εργοδότη. 11.Ο εργοδότης μπορεί επίσης να προβεί οποτεδήποτε στην ακύρωση της σύμβασης αυτής, έπειτα από αίτησή του προς την Σχολή και σχετική έγκριση του Διευθυντή της, για ένα από τους κατωτέρω λόγους: α)Κλοπή χρημάτων ή αντικειμένων, β)χειροδικία κατά προϊσταμένων, γ)σωματικές βλάβες κατά μαθητευομένων. δ)αυθαίρετη απουσία 15 αλλεπαλλήλων ημερών πρακτικής άσκησης ή 30 ημερών πρακτικής άσκησης με διακοπές κατά σχολικό έτος. Στις περιπτώσεις αυτές γίνεται καταγγελία της σύμβασης εργασίας εναλλασσόμενης εκπαίδευσης σύμφωνα με τους όρους και προϋποθέσεις της εργατικής νομοθεσίας.